As jy met Afrikaans kook, is jy dalk binnekort 'n Kokertoekenning ryker. Die Afrikaanse Taalraad (ATR) nooi lede en die algemene publiek uit om kandidate vir die jaarlikse Kokertoekennings te benoem.
Die Kokers word jaarliks sedert 2013 toegeken om erkenning aan mense te gee wat besondere bydraes tot Afrikaans gemaak het. Bekendes wat al Kokers ontvang het, sluit onder andere in Adam Small, Ton Vosloo, Cerneels Lourens, Refentse Morake, Marlene le Roux, Wannie Carstens en Susan Smith. Verlede jaar het Sandra Prinsloo, Shaleen Surtie-Richards, Suzie Matlhola en Sue Pyler elk met 'n Koker weggestap.
Die derde kategorie is op die jeug gerig en word as aansporingsprys verstaan. Dit gaan aan jong mense wat Afrikaans op nuwe maniere bedink en entoesiasme vir die taal onder ander jeugdiges kweek. Die maksimum ouderdom vir die jeugtoekennings is 35 jaar.
Die ATR kies die finaliste op grond van die inligting wat deur die nomineerders verskaf word of andersins deur die ATR bekom is. Die Nominasievorm 2018 moet ingevul en voor of op Saterdag, 20 Oktober aan marekyn@afrikaansetaalraad.co.za gestuur word.
Vanjaar se Kokerwenners sal op Vrydag, 16 November gedurende 'n funksie in Pretoria aangekondig word.